श्रीलंका क्रिकेट संघाचा दक्षिण आफ्रिका दौरा, २०१६-१७
श्रीलंका क्रिकेट संघाने डिसेंबर २०१६ ते फेब्रुवारी २०१७ दरम्यान दक्षिण आफ्रिकेचा दौरा केला. दौऱ्यावर तीन कसोटी, पाच एकदिवसीय आणि तीन टी२० सामने खेळवले गेले. सुरुवातीला वेळापत्रक जाहीर झाल्यानंतर दक्षिण आफ्रिकेची स्थानिक टी२० स्पर्धा - रॅम स्लॅम टी२० - साठी तारखांमध्ये थोडा बदल करण्यात आला.

१२ डिसेंबर २०१६ रोजी ए.बी. डी व्हिलियर्सने दक्षिण आफ्रिकेचे कसोटी कर्णधारपद सोडले. त्याने त्याच्या ऐवजी फाफ डू प्लेसीचे नाव सुचवले, आणि  क्रिकेट दक्षिण आफ्रिकेने (CSA) त्यास मान्यता दिली. मालिकेच्या आधी, डू प्लेसीला नोव्हेंबर २०१६ मध्ये झालेल्या  ऑस्ट्रेलिया विरुद्धच्या दुसऱ्या कसोटीदरम्यान चेंडू फेरफार प्रकरणी दोषी करार दिले गेले. त्याने त्याबाबत अपील केले, पण ते नाकारण्यात आले. त्याचे दुसऱ्या कसोटीचे मानधन कापून घेण्यात आले, परंतु एका-सामन्याच्या बंदीच्या कठोर शिक्षेपासून तो बचावला. डी व्हिलियर्स संघात परतला आणि त्याला एकदिवसीय मालिकेसाठी कर्णधार म्हणून नियुक्त केले गेले. तो तिसऱ्या आणि शेवटच्या टी२० सामन्यात सुद्धा खेळला, ज्यात नेतृत्व फरहान बेहार्डीनने केले होते.

दक्षिण आफ्रिकेने कसोटी मालिका ३-० ने जिंकली. टी२० मालिका श्रीलंकेने २-१ अशी जिंकून दक्षिण आफ्रिकेमध्ये क्रिकेटच्या कोणत्याही प्रकारातील आपला पहिला मालिका विजय साकारला. दक्षिण आफ्रिकेने एकदिवसीय मालिकेमध्ये ५-० असे निर्भेळ यश संपादन करून आयसीसी एकदिवसीय चँपियनशीपमध्ये पहिले स्थान मिळवले.

संघ

दुसऱ्या कसोटीनंतर काइल ॲबटऐवजी डुआन ऑलिव्हरची दक्षिण आफ्रिकेच्या संघात निवड करण्यात आली. केल ॲबटने कोल्पाक खेळाडू म्हणून हँपशायर ह्या इंग्लिश संघातर्फे खेळण्यासाठी आंतरराष्ट्रीय क्रिकेटमधून राजीनामा दिला.
पहिल्या टी२० सामन्यादरम्यान नुवान प्रदीपच्या हाताला फ्रॅक्चर झाल्यामुळे उर्वरीत दौऱ्यासाठी त्याला वगळण्यात आले. 
दुसऱ्या टी२० नंतर अँजेलो मॅथ्यूज, नुवान प्रदीप आणि दनुष्का गुणतिलक संघ सोडून मायदेशी परतले. प्रदीप आणि गुणतिलला दुखापत झाली, तर वैयक्तिक कारणांमुळे मॅथ्यूजने दौरा अर्धवट सोडावा लागला. मॅथ्यूजच्या गैरहजेरीत कर्णधारपद दिनेश चंदिमलकडे गेले.
पोटाच्या दुखण्याने लुंगी न्गिदीला एकदिवसीय मालिकेमधून वगळण्यात आले.
पहिल्या एकदिवसीय सामन्याच्या एक दिवस अगोदर श्रीलंकेने इसुरू उदाना, तिक्षिल डी सिल्व्हा आणि सेक्कुगे प्रसन्ना यांना वगळले आणि त्यांच्या ऐवजी लाहिरू कुमार, विकूम संजय आणि जेफ्री वांदर्से यांना निवडण्यात आले.
बोटाला झालेल्या दुखापतीमुळे डेव्हिड मिलरला उर्वरित तीन एकदिवसीय सामन्यांतून वगळले गेले.

सराव सामने

दक्षिण आफ्रिकी आमंत्रित एकादश वि श्रीलंकन्स

कसोटी मालिका

१ली कसोटी

२री कसोटी

३री कसोटी

टी२० मालिका

१ला सामना

२रा सामना

३रा सामना

एकदिवसीय मालिका

१ला सामना

२रा सामना

३रा सामना

४था सामना

५वा सामना

संदर्भ आणि नोंदी

बाह्यदुवे
 मालिका मुख्यपान - इएसपीएन क्रिकइन्फो

इ.स. २०१६ मधील खेळ
इ.स. २०१७ मधील खेळ
इ.स. २०१६ मधील क्रिकेट
इ.स. २०१७ मधील क्रिकेट
२०१६
दक्षिण आफ्रिका
श्रीलंका